Sulut buzxanası

Qədim buzxana — Azərbaycanın İsmayıllı rayonunun Sulut kəndi yaxınlığında yerləşir. Uzunluğu 12 m, eni 7 m olan bu tarixi abidə çay daşından tikilib. Abidənin üstü dağvari formada tamamlanıb. Onun əsas hissəsi yerin altında və yalnız üstünün tağı yer səthindədir. İçəri tərəfdən divarlarının bir hissəsi hamar və yonulmuş daşlarla üzlənmişdir. Buzxananın cənub – qərb burnunda onun kiçik və darısqal qapısı yerləşir. 

"Buzxana" adı ilə məlum olan bu tikilidən hansı məqsədlə istifadə edildiyi məlum deyil. Şirvan xanlarının buradan ərzaq məhsullarını saxlamaq üçün soyuducu kimi istifadə etdiyi ehtimal olunur. Bununla belə, bura həm də çox kiçik həbsxana kamerasına da oxşayır. Abidəyə Sulut kəndinə qədər avtomobillə, kənddən abidəyə qədər yolu isə piyada və ya atla getmək lazımdır.

Mənbə
http://ismayilli-ih.gov.az/?/az/content/181/

Kateqoriya:Buzxanalar
Kateqoriya:İsmayıllı rayonunun abidələri
Kateqoriya:İsmayıllının görməli yerləri